CELEX: 32014D0808
Language: sl
Date: 2014-11-17 00:00:00
Title: 2014/808/EU: Izvedbeni sklep Komisije z dne 17. novembra 2014 o nekaterih začasnih zaščitnih ukrepih v zvezi z visokopatogeno aviarno influenco podtipa H5N8 na Nizozemskem (notificirano pod dokumentarno številko C(2014) 8752)  Besedilo velja za EGP

19.11.2014   
               
               
                  SL
               
               
                  Uradni list Evropske unije
               
               
                  L 332/44
               
            
         IZVEDBENI SKLEP KOMISIJE
         z dne 17. novembra 2014
         o nekaterih začasnih zaščitnih ukrepih v zvezi z visokopatogeno aviarno influenco podtipa H5N8 na Nizozemskem
         
            
               (notificirano pod dokumentarno številko C(2014) 8752)
            
         
         (Besedilo v nizozemskem jeziku je edino verodostojno)
         (Besedilo velja za EGP)
         
            (2014/808/EU)
         
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(3) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(3) Direktive,
         ob upoštevanju naslednjega:
         
                     (1)
                  
                  
                     Aviarna influenca je kužna virusna bolezen pri pticah, vključno s perutnino. Okužba domače perutnine z virusi aviarne influence povzroča dve glavni obliki navedene bolezni, ki se ločita po virulenci. Nizkopatogena oblika na splošno povzroča samo blage simptome, medtem ko visokopatogena oblika povzroča visoko umrljivost pri večini vrst perutnine. Navedena bolezen lahko resno vpliva na donosnost reje perutnine.
                  
               
                     (2)
                  
                  
                     Aviarna influenca prizadene predvsem ptice, vendar se lahko z njo v nekaterih okoliščinah okužijo tudi ljudje, čeprav je tveganje na splošno zelo nizko.
                  
               
                     (3)
                  
                  
                     Ob izbruhu aviarne influence obstaja tveganje, da se povzročitelj bolezni razširi na druga gospodarstva, kjer gojijo perutnino ali druge ptice v ujetništvu. Posledično se lahko s trgovino z živimi pticami ali njihovimi proizvodi razširi tudi iz ene države članice v drugo državo članico ali v tretje države.
                  
               
                     (4)
                  
                  
                     Direktiva Sveta 2005/94/ES (3) določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za obvladovanje, ki se morajo izvajati v primeru izbruha navedene bolezni pri perutnini ali drugih pticah v ujetništvu. Navedena direktiva določa vzpostavitev okuženih in ogroženih območij v primeru izbruha visokopatogene aviarne influence.
                  
               
                     (5)
                  
                  
                     Nizozemska je Komisijo obvestila o izbruhu visokopatogene aviarne influence podtipa H5N8 na gospodarstvu na svojem ozemlju, kjer gojijo perutnino ali druge ptice v ujetništvu, ter nemudoma uvedla ukrepe v skladu z Direktivo 2005/94/ES, vključno z vzpostavitvijo okuženih in ogroženih območij. Nizozemski organi so kot previdnostni ukrep ter z namenom ocene stanja in čim večjega zmanjšanja kakršnega koli tveganja morebitne razširitve potrjenega izbruha prepovedali premike žive perutnine in nekaterih perutninskih proizvodov na celotnem ozemlju.
                  
               
                     (6)
                  
                  
                     Komisija je v sodelovanju z Nizozemsko preučila navedene ukrepe in presodila, da so meje okuženih in ogroženih območij, ki jih je vzpostavil pristojni organ v navedeni državi članici, dovolj oddaljene od dejanskega gospodarstva, na katerem je bil izbruh potrjen.
                  
               
                     (7)
                  
                  
                     Za preprečitev kakršnih koli nepotrebnih motenj za trgovino v Uniji in v izogib tveganju, da tretje države sprejmejo neupravičene omejitve trgovanja, je treba na ravni Unije v sodelovanju z Nizozemsko nemudoma opredeliti okužena in ogrožena območja v navedeni državi članici.
                  
               
                     (8)
                  
                  
                     Zato bi bilo treba do naslednje seje Stalnega odbora za rastline, živali, hrano in krmo v Prilogi k temu sklepu opredeliti okužena in ogrožena območja na Nizozemskem, kjer se uporabljajo nadzorni ukrepi za zdravje živali iz Direktive 2005/94/ES, ter določiti trajanje navedene regionalizacije.
                  
               
                     (9)
                  
                  
                     Ta sklep se ponovno pregleda na naslednji seji Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Nizozemska zagotovi, da okužena in ogrožena območja, vzpostavljena v skladu s členom 16(1) Direktive 2005/94/ES, obsegajo vsaj okužena in ogrožena območja iz delov A in B Priloge k temu sklepu.
         
         
            Člen 2
            Ta sklep se uporablja do 22. decembra 2014.
         
         
            Člen 3
            Ta sklep je naslovljen na Kraljevino Nizozemsko.
         
         
            V Bruslju, 17. novembra 2014
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
      
      
         
            PRILOGA
            DEL A
            Okuženo območje, kot je navedeno v členu 1:
            
                        ISO oznaka države
                     
                     
                        Država članica
                     
                     
                        Oznaka
                        (če je na voljo)
                     
                     
                        Ime
                     
                  
                        NL
                     
                     
                        Nizozemska
                     
                     
                        Poštna številka/ADNS oznaka
                     
                     
                        Območje zajema:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Od križišča ceste N228 in ceste Goverwellesingel, od ceste Goverwellesingel proti severu skozi predor Goverwelle do ceste Achterwillenseweg.
                                 
                              
                                    —
                                 
                                 
                                    Od ceste Achterwillenseweg proti vzhodu do ceste Vlietdijk.
                                 
                              
                                    —
                                 
                                 
                                    Od ceste Vlietdijk proti severu na cesto Platteweg do ceste Korssendijk.
                                 
                              
                                    —
                                 
                                 
                                    Od ceste Korssendijk proti severu na cesto Ree proti vzhodu do ceste Nieuwenbroeksedijk.
                                 
                              
                                    —
                                 
                                 
                                    Od ceste Nieuwenbroeksedijk proti vzhodu do poti Kippenkade.
                                 
                              
                                    —
                                 
                                 
                                    Od poti Kippenkade proti severu do poti Wierickepad.
                                 
                              
                                    —
                                 
                                 
                                    Od poti Wierickepad proti severu in nato proti vzhodu na cesto Kerkweg in cesto Groendijk do ceste Westeinde.
                                 
                              
                                    —
                                 
                                 
                                    Od ceste Westeinde proti severu na cesto Oosteinde do ceste Tuurluur.
                                 
                              
                                    —
                                 
                                 
                                    Od ceste Tuurluur proti jugu na pot Papekopperdijk.
                                 
                              
                                    —
                                 
                                 
                                    Od poti Papekopperdijk proti jugu na cesto de Johan J Vierbergenweg in na cesto Zwier Regelinkstraat do ceste N228.
                                 
                              
                                    —
                                 
                                 
                                    Od ceste N228 proti jugu do ceste Damweg.
                                 
                              
                                    —
                                 
                                 
                                    Od ceste Damweg proti jugu do ceste Zuidzijdseweg.
                                 
                              
                                    —
                                 
                                 
                                    Od ceste Zuidzijdseweg proti zahodu na cesto Slangenweg do ceste West-Vlisterdijk.
                                 
                              
                                    —
                                 
                                 
                                    Od ceste West-Vlisterdijk proti severu in nato proti zahodu na cesto Bredeweg in proti severu na cesto Grote Haven do ceste N228.
                                 
                              
                                    —
                                 
                                 
                                    Od ceste N228 proti zahodu.
                                 
                              
                  DEL B
            Ogroženo območje, kot je navedeno v členu 1:
            
                        ISO oznaka države
                     
                     
                        Država članica
                     
                     
                        Oznaka
                        (če je na voljo)
                     
                     
                        Ime
                     
                  
                        NL
                     
                     
                        Nizozemska
                     
                     
                        Poštna številka/ADNS oznaka
                     
                     
                        Območje zajema:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Od križišča cest N207 in N11, od ceste N11 proti jugovzhodu do ceste N458.
                                 
                              
                                    —
                                 
                                 
                                    Od ceste N458 proti vzhodu do ceste Buitenkerk.
                                 
                              
                                    —
                                 
                                 
                                    Od ceste Buitenkerk proti severu do ceste Kerkweg.
                                 
                              
                                    —
                                 
                                 
                                    Od ceste Kerkweg proti vzhodu do ceste Meije.
                                 
                              
                                    —
                                 
                                 
                                    Od ceste Meije proti severovzhodu do ceste Middenweg.
                                 
                              
                                    —
                                 
                                 
                                    Od ceste Middenweg proti jugu na cesto Hoofdweg in nato na cesto Zegveldse Uitweg do ceste N458.
                                 
                              
                                    —
                                 
                                 
                                    Od ceste N458 proti vzhodu na cesto Rembrandtlaan do ceste Westdam.
                                 
                              
                                    —
                                 
                                 
                                    Od ceste Westdam proti jugu na cesto Rijnstraat in nato na cesto Oostdam do ceste Oudelandseweg.
                                 
                              
                                    —
                                 
                                 
                                    Od ceste Oudelandseweg proti severu do ceste Geestdorp.
                                 
                              
                                    —
                                 
                                 
                                    Od ceste Geestdorp proti vzhodu do ceste N198.
                                 
                              
                                    —
                                 
                                 
                                    Od ceste N198 proti vzhodu in nato proti jugu ter proti vzhodu na cesto Strijkviertel.
                                 
                              
                                    —
                                 
                                 
                                    Od ceste Strijkviertel proti jugu do ceste A12.
                                 
                              
                                    —
                                 
                                 
                                    Od ceste A12 proti vzhodu do ceste A2.
                                 
                              
                                    —
                                 
                                 
                                    Od ceste A2 proti jugu do ceste N210.
                                 
                              
                                    —
                                 
                                 
                                    Od ceste N210 proti jugu in nato proti zahodu ter jugu do S.L. van Alterenstraat.
                                 
                              
                                    —
                                 
                                 
                                    Od S.L. van Alterenstraat proti jugu do reke De Lek.
                                 
                              
                                    —
                                 
                                 
                                    Od reke De Lek proti zahodu do ceste Bonevlietweg.
                                 
                              
                                    —
                                 
                                 
                                    Od ceste Bonevlietweg proti jugu do ceste Melkweg.
                                 
                              
                                    —
                                 
                                 
                                    Od ceste Melkweg proti jugu na cesto Peppelweg do ceste Essenweg.
                                 
                              
                                    —
                                 
                                 
                                    Od Essenwega proti severu na cesto Graafland do ceste Irenestraat.
                                 
                              
                                    —
                                 
                                 
                                    Od ceste Irenestraat proti zahodu do ceste Beatrixstraat.
                                 
                              
                                    —
                                 
                                 
                                    Od ceste Beatrixstraat proti severu do ceste Voorstraat.
                                 
                              
                                    —
                                 
                                 
                                    Od ceste Voorstraat proti zahodu na cesto Sluis, nato na cesto Opperstok in Bergstoep do trajekta Bergambacht–Groot Ammers.
                                 
                              
                                    —
                                 
                                 
                                    Od trajekta proti severu do ceste Veerweg.
                                 
                              
                                    —
                                 
                                 
                                    Od ceste Veerweg proti severu do ceste N210.
                                 
                              
                                    —
                                 
                                 
                                    Od ceste N210 proti zahodu do ceste Zuidbroekse Opweg.
                                 
                              
                                    —
                                 
                                 
                                    Od ceste Zuidbroekse Opweg proti severu do ceste Oosteinde.
                                 
                              
                                    —
                                 
                                 
                                    Od ceste Oosteinde proti zahodu do ceste Kerkweg.
                                 
                              
                                    —
                                 
                                 
                                    Od ceste Kerkweg proti zahodu do ceste Graafkade.
                                 
                              
                                    —
                                 
                                 
                                    Od ceste Graafkade proti vzhodu do ceste Wellepoort.
                                 
                              
                                    —
                                 
                                 
                                    Od ceste Wellepoort proti severozahodu na cesto Schaapjeshaven do ceste Kattendijk.
                                 
                              
                                    —
                                 
                                 
                                    Od ceste Kattendijk proti vzhodu do trajekta čez Hollandsche IJssel.
                                 
                              
                                    —
                                 
                                 
                                    Od trajekta proti severu do ceste Veerpad.
                                 
                              
                                    —
                                 
                                 
                                    Od ceste Veerpad proti severu na cesto Kerklaan in nato na cesto Middelweg do ceste N456.
                                 
                              
                                    —
                                 
                                 
                                    Od ceste N456 proti severu do ceste N207.
                                 
                              
                                    —
                                 
                                 
                                    Od ceste N207 proti severu do ceste N11.